
A V I Z

asupra proiectului de Lege pentru aprobarea afilierii Ministerului Muncii şi Protecţiei Sociale la Asociaţia Internaţională a Inspecţiei Muncii, cu sediul la Geneva.



În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru aprobarea afilierii Ministerului Muncii şi Protecţiei Sociale la Asociaţia Internaţională a Inspecţiei Muncii, cu sediul la Geneva, trimis cu adresa nr.307  din 12 octombrie 1998, înregistrată sub nr.694/XVIII/11 din  13 octombrie  1998.



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiectul de lege menţionat mai sus, în şedinţa din  13 octombrie  1998.



În urma dezbaterilor, constatând că proiectul de lege nu contravine prevederilor  constituţionale, membrii comisiei au hotărât, cu majoritate de voturi, să îl avizeze favorabil, în forma adoptată de Senat la  5 octombrie  1998.



În raport de obiectul şi conţinutul său, proiectul de lege face parte din categoria legilor ordinare.

